Diari Oficial de la Generalitat Valenciana


Sumari del DOGV 3043, del 25-07-1997 (1997/905187)

Ajuntament de Benidorm.- Bases que han de regir en l'oposició lliure per a cobrir, com a funcionari de carrera, una plaça de tècnic superior d'administració especial per a l'Ajuntament de Benidorm.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3043

Data del DOGV
:   25-07-1997

Secció del DOGV
:   I. DISPOSICIONS GENERALS

Número del document
:   1997/905187


Data del document
:   14-07-1997

Organisme emissor


Tipus de document
:   Convocatòria

Descriptors 

:   * Benidorm
    * concurs administratiu
    * administració local
    * servei social
    * treballador social

Ajuntament de Benidorm.- Bases que han de regir en l'oposició lliure per a cobrir, com a funcionari de carrera, una plaça de tècnic superior d'administració especial per a l'Ajuntament de Benidorm.  
Primer. Objecte de la convocatòria  
a) És objecte de la present convocatòria, cobrir en propietat com a funcionari de carrera, una plaça enquadrada en l'Escala d'Administració Especial, subescala tècnic superior, grup A, nivell de complement de destinació 24, i complement específic assignat de 112.464 pessetes mensuals, per a cobrir el lloc de treball de coordinador de Serveis Socials.  
b) El sistema de selecció és el d'oposició lliure.  
Segon. Requisits dels aspirants  
Per a prendre part en aquesta oposició lliure, els aspirants hauran de reunir els requisits següents:  
a) Posseir la nacionalitat espanyola o la d'un dels altres estats membres de la Unió Europea o la d'aquells estats als quals els siga d'aplicació la lliure circulació de treballadors, d'acord amb allò previst en la Llei 17/93 de 23 de desembre.  
b) Tenir complits 18 anys.  
c) No excedir de 55 anys. A efectes d'aquest límit d'edat, podran compensar-se els serveis prestats amb anterioritat a l'administració local, siga quina siga la naturalesa d'aquests serveis.  
d) Estar en possessió del títol de llicenciat en Psicologia o llicenciat en Sociologia.  
e) No patir malaltia, ni estar afectat per limitació física o psíquica incompatible amb l'exercici de les funcions pròpies del lloc de treball.  
f) No haver estat separat, mitjançant expedient disciplinari, del servei de cap administració pública. Alhora, no trobar-se inhabilitat per a l'exercici de funcions públiques.  
Tots els requisits hauran de complir-se en l'últim dia del termini de presentació de sol·licituds i mantindre's durant tot el procés selectiu.  
De conformitat amb el que estableix l'article 38 de la Llei 13/82, d'Integració Social dels Minusvàlids, les persones amb minusvalideses seran admeses en igualtat de condicions amb els altres aspirants. Els aspirants que facen valer la seua condició de persones amb minusvalideses, aportaran un certificat amb anterioritat a la celebració de les proves, expedit per la Conselleria de Benestar Social, que acredite aquella condició així com la seua capacitat per a exercir les tasques i funcions corresponents al lloc de treball a què s'aspira.  
Tercera. Sol·licituds  
Els qui desitgen prendre part en aquesta oposició lliure, dirigiran la seua sol·licitud al Sr. alcalde-president d'aquest ajuntament, en la qual hauran de manifestar que reuneixen totes i cada una de les condicions i requisits exigits en la base segona.  
El termini de presentació de sol·licituds serà de vint dies naturals, comptadors a partir de l'endemà de la publicació de l'extracte de l'anunci en el Boletín Oficial del Estado, i es prorrogarà aquest termini fins el dia hàbil següent, en cas de finalitzar dissabte.  
Les sol·licituds, juntament amb fotocòpia del DNI i justificant d'haver estat satisfets els drets d'examen, es presentaran, en dies i hores hàbils, al Registre General d'aquest ajuntament o en la forma que determina l'article 38 de la Llei 30/92, de Règim Jurídic de les Administracions Públiques i del Procediment Administratiu Comú.  
En la sol·licitud, els aspirants amb minusvalideses hauran de formular la corresponent petició concreta de les possibles adaptacions de temps i mitjans per a la realització dels exercicis.  
Els drets d'examen es fixen en la quantitat de 5.000 PTA., que seran satisfetes pels aspirants en la Tresoreria Municipal abans de presentar la sol·licitud, i no podran ser retornats tret del cas de no ser admesos per falta dels requisits exigits per a prendre part en l'oposició.  
Quarta. Admissió d'aspirants   
Una vegada finalitzat el termini de presentació d'instàncies, l'Alcaldia-Presidència dictarà resolució, en el termini màxim d'un mes, en què declararà aprovades les llistes provisionals d'aspirants admesos i exclosos.  
En aquesta resolució, que es publicarà en el Butlletí Oficial de la Província i al tauler d'anuncis, constarà el nom i cognoms dels aspirants admesos i exclosos i, si convé, el motiu de la no admissió. Contra aquesta resolució es podrà presentar reclamació en el termini de deu dies hàbils. Si es presenten reclamacions, seran acceptades o recusades en la resolució per la qual s'aprove la llista definitiva, que es publicarà, alhora, als llocs indicats per a la llista provisional.  
En el mateix acte administratiu, s'indicarà a més, el lloc, data i hora de l'inici de les proves selectives, l'ordre d'actuació dels aspirants, prèviament determinat mitjançant sorteig i la composició dels tribunals.  
Tot això sense perjudici del que disposa l'article 71 de la Llei de Procediment Administratiu, pel que fa a la subsanació de les deficiències.  
Cinquè. Tribunal qualificador  
El Tribunal qualificador de l'oposició lliure estarà constituït de la forma següent:  
President: el president de la Corporació o un membre d'aquesta en qui delegue.  
Secretari: el secretari de la Corporació o un funcionari d'aquesta en qui delegue.  
Vocals: un representant del professorat oficial, designat per l'Institut Valencià d'Administració Pública.  
- Un representant de l'administració del Consell de la Generalitat Valenciana, designat per la Direcció General d'Administració Local.  
- Un funcionari de carrera designat per la Corporació a proposta de la Junta de personal.  
- Un integrant del govern municipal.  
- Un funcionari de carrera designat pel president de la Corporació.  
La designació dels membres del Tribunal inclourà la dels respectius suplents. La composició del Tribunal serà publicada en el Butlletí Oficial de la Província i al tauler d'anuncis de la Corporació, juntament amb la llista d'aspirants admesos i exclosos.  
A excepció del president, tots els membres del Tribunal hauran d'estar en possessió d'una titulació igual o superior a l'exigida en la convocatòria.  
El Tribunal podrà disposar la incorporació als seus treballs d'assessors especialistes, quan les característiques o la dificultat de la prova així ho requeresquen, que col·laboraran amb el Tribunal i tindran veu però no vot.  
Contra els membres que es designen per a formar part del Tribunal, es podrà promoure la recusació prevista en l'article 29 de la Llei de Règim Jurídic de les Administracions Públiques i del Procediment Administratiu Comú, en relació amb els supòsits que recull l'article 28 del mateix text legal.  
No podran formar part dels Tribunals els qui en els cinc anys anteriors a la publicació d'aquesta convocatòria, haguessen realitzat tasques de preparació d'aspirants a proves selectives d'accés a l'administració pública.  
Els Tribunals no podran constituir-se ni actuar sense l'assistència de més de la meitat dels seus integrants, titulars o suplents, indistintament. Alhora, estan facultats per a resoldre les qüestions que puguen suscitar-se durant la realització de les proves, per a adoptar els acords necessaris que hi garantisquen l'ordre degut, en tot allò no previst en aquestes bases.  
En cada sessió del Tribunal podran participar els membres titulars i, si hi són absents, els suplents, ara bé, no podran substituir-se entre ells en la mateixa sessió.  
Si una vegada constituït el Tribunal i iniciada la sessió, se n'absenta el president, aquest designarà, entre els vocals concurrents, el qui el substituirà durant la seua absència.  
De cada sessió, el secretari estendrà una acta, on es faran constar les qualificacions dels exercicis, i també les incidències i les votacions que es produesquen.  
Les actes numerades i rubricades constituiran l'expedient, que reflectirà el procés selectiu realitzat.  
Si els membres del Tribunal qualificador, una vegada iniciades les proves de l'oposició, cessen en els càrrec en virtut dels quals foren designats, continuaran en els Tribunals fins que acabe totalment el procediment selectiu. Si per qualsevol motiu el president, el secretari o els suplents necessaris, amb independència de les responsabilitats en què incórreguen, no volgueren o no pogueren continuar sent membres del Tribunal, impedint així la continuació reglamentària del procediment selectiu per falta de titulars o de suplents necessaris, es consideraran vàlides les actuacions anteriors i, amb els tràmits previs reglamentaris corresponents, es designaran els substituts dels qui han cessat i, posteriorment, es realitzaran les actuacions que falten fins a l'acabament del referit procés selectiu.  
Als membres del Tribunal se'ls abonaran indemnitzacions per les seues assistències i, quan corresponga, per dietes i despeses de viatge. L'alcalde-president, una vegada conegut el número d'aspirants, establirà el màxim d'assistències a meritar.  
Sisena. Inici i desenvolupament de les proves  
La data, hora i lloc de l'inici del primer exercici, l'ordre d'actuació dels aspirants prèviament determinat per sorteig públic efectuat per l'Ajuntament, juntament amb les llistes d'aspirants admesos i exclosos i la composició dels tribunals, es publicarà en el Butlletí Oficial de la Província i en el Diari Oficial de la Generalitat Valenciana, després de la publicació de l'anunci de la convocatòria en el Boletín Oficial del Estado.  
Les proves no podran començar almenys fins als 15 dies des de la publicació de la data, hora i lloc del primer exercici.  
L'inici dels altres exercicis s'anunciarà només al tauler d'anuncis de l'Ajuntament i al local en què s'haja celebrat la prova precedent, amb una antelació mínima de 12 hores si es tracta del mateix exercici, i de 24 hores si es tracta d'un de nou.  
Entre l'acabament d'un exercici i l'inici del següent haurà de transcórrer un termini mínim de 48 hores i un màxim de 20 dies.  
Es podran reduir els terminis indicats als paràgrafs anteriors si ho proposa el Tribunal i ho accepten tots els aspirants, o fóra sol·licitat per aquests unànimement. Açò es farà constar en l'expedient.  
Els aspirants seran convocats en crida única. La no-presentació a qualsevol dels exercicis en el moment de ser cridat, comporta automàticament que decau en els seus drets a participar en aquest exercici i en els successius i, en conseqüència, quedarà exclòs del procés selectiu.  
Això no obstant, en els supòsits de casos fortuïts o força major que hagen impedit la presentació dels aspirants en el moment previst, sempre que estiga degudament justificat i així ho estime el Tribunal, es podrà examinar discrecionalment els aspirants que no van comparèixer quan foren cridats, sempre que no haja finalitzat la prova corresponent, ni s'entorpisca el desenvolupament de la convocatòria, amb perjudici per a l'interès general o de tercers.  
Totes les proves podran realitzar-se indistintament en valencià o castellà, a elecció de l'aspirant.  
Per a les persones amb minusvalideses que ho sol·liciten, s'establiran les adaptacions possibles de temps i mitjans que permeten l'adequada realització de les proves.  
Setena. Sistema selectiu. Exercicis  
Primer exercici. Obligatori i eliminatori: Consistirà en la realització per escrit d'una prova de coneixement referida als continguts del programa recollits en l'apartat de temari de matèries comunes.  
L'exercici es fixarà pel tribunal en forma de test, en nombre de cent preguntes, amb quatre respostes alternatives cadascuna, sent només una d'elles correcta. Les contestacions errònies es valoraran negativament amb una penalització equivalent a un terç del valor de cada contestació correcta.  
La durada d'aquest exercici serà de 90 minuts.  
Segon exercici. Obligatori i no eliminatori: Consistirà en la valoració pel Tribunal dels coneixements de valencià dels aspirants, relacionats amb les funcions pròpies del lloc convocat i d'acord amb la normativa sobre l'ús del valencià de la Generalitat Valenciana.  
Tercer exercici. Obligatori i eliminatori.   
Primera part: consistirà en el desenvolupament per escrit, durant un temps mínim de tres hores i màxim de quatre, de dos temes entre tres proposats pel Tribunal, en relació amb el temari que figura en el present annex.  
Una vegada conclosa la prova, els exercicis seran introduïts en sobres tancats i quedaran sota la custòdia del Tribunal qualificador, el qual cridarà individualment els opositors per a la lectura pública dels temes que hagen desenvolupat.  
La puntuació obtinguda en l'entrevista no podrà superar en 10% l'obtinguda en la primera part, sent com a màxim d'un punt.  
Quart exercici. Obligatori i eliminatori: Consistirà a resoldre per escrit, en un temps mínim de tres hores i màxim de quatre, a determinar pel Tribunal, dos supòsits pràctics referits a les matèries específiques del lloc a exercir, i que seran fixades pel Tribunal immediatament abans de celebrar-se l'exercici.  
Qualificació dels exercicis  
El primer exercici es qualificarà de zero a deu punts, i serà necessari per a superar-lo un mínim de cinc punts.  
El segon exercici es qualificarà de zero a cinc punts, i no tindrà caràcter eliminatori.  
La puntuació global del tercer exercici serà com a màxim de deu punts, segons els següents criteris:  
Primera part: de 0 a 10 punts, i serà necessari obtenir com a mínim cinc punts per a superar-lo.  
Segona part: la puntuació no podrà ser superior al 10% de l'obtinguda en la primera part, sent com a màxim d'un punt.  
En aquest exercici el Tribunal valorarà fonamentalment la capacitat i formació general, la precisió i el rigor en l'exposició i la claredat d'idees.  
Si en el desenvolupament d'aquest exercici, l'aspirant deixa d'exposar algun tema o es qualificat amb zero en algun d'ells, es considerarà que no ha superat la prova corresponent.  
El quart exercici es qualificarà de zero a deu punts, i serà necessari obtenir per a superar-lo un mínim de cinc punts.  
La qualificació per a cada exercici i aspirant es determinarà per la mitjana resultant de les qualificacions atorgades per cada membre del Tribunal, eliminant en tot cas les puntuacions màximes i mínimes, quan entre aquestes hi haja una diferència igual o superior a quatre punts.  
La qualificació final de l'oposició estarà determinada per la suma de les puntuacions obtingudes en tots els exercicis.  
Es considerarà aprovat, entre els aspirants que hagen superat les proves, aquell que haja obtingut major puntuació. En cas d'empat entre dos o més aspirants, es declararà aprovat aquell que hagués obtingut major puntuació en els exercicis pràctics. Si persistira l'empat, la proposta es farà en favor del qui haja obtingut major puntuació en l'exercici teòric. Si encara continuara l'empat, es proposarà l'aspirant de més edat.  
Vuitena. Publicitat de les qualificacions  
El mateix dia en què s'adopten els acords corresponents, seran exposades al tauler d'anuncis de l'Ajuntament i al lloc de celebració de l'últim exercici, les qualificacions de cada exercici de l'oposició.  
Novena. Llista i proposta d'aprovats del Tribunal  
Finalitzades les proves selectives, el Tribunal farà públic l'aspirant aprovat, i elevarà a l'Alcaldia la proposta del seu nomenament.  
En l'acta de l'última sessió s'inclourà la llista dels aspirants que, havent superat els exercicis, no haguessen estat declarats aprovats, als efectes de ser contractats eventualment per a cobrir provisionalment les vacants que es produesquen fins a la celebració de proves selectives de la següent Oferta d'Ocupació Pública.  
Deu. Presentació de documents  
L'aspirant proposat pel Tribunal presentarà en el Departament de Personal de l'Ajuntament, en el termini de 20 dies naturals, comptadors a partir de l'endemà de la publicació de la proposta del Tribunal al tauler d'edictes de l'Ajuntament, els documents acreditatius de les condicions que, per a prendre part en l'oposició, s'exigeixen en la base segona, i que són:  
a) Fotocòpia del DNI acompanyada de l'original per a la seua compulsa.  
b) Fotocòpia de la titulació exigida, acompanyada de l'original per a la seua compulsa, o justificant d'haver pagat els drets per a la seua expedició, sense perjudici de la seua presentació posterior.  
c) Declaració jurada de no haver estat separat mitjançant expedient disciplinari del servei de qualsevol Administració Pública, ni trobar-se inhabilitat per a l'exercici de funcions públiques.  
d) Declaració jurada de no trobar-se incurs en causa d'incapacitat.  
e) Certificat mèdic acreditatiu de no patir malaltia o limitació física o psíquica que li impedesca el normal exercici de les funcions.  
f) Els aspirants que hagen fet valer la seua condició de persones amb minusvalidesa, un certificat de la Conselleria de Benestar Social que acredite tal condició, així com la seua capacitat per a exercir les tasques i funcions corresponents a la plaça a què s'aspira.  
El qui tinga la condició de funcionari públic estarà exempt de justificar les condicions i els requisits exigits i acreditats quan va obtindre el nomenament anterior; per tant, haurà de presentar únicament el certificat del ministeri o de la corporació local o de l'organisme públic de què depenga, justificatiu de la seua condició de funcionari, i del fet que compleix les condicions i els requisits assenyalats.  
La falta de presentació de la documentació dins del termini establert, tret dels casos de força major o quan, de la presentació dels documents, se'n desprenga el no-compliment dels requisits de la convocatòria, o supòsits de falsedat en la declaració, donarà lloc a la invalidesa de les actuacions de l'aspirant. En aquest sentit, comportarà la nul·litat subsegüent dels actes del Tribunal en relació amb l'aspirant i la impossibilitat d'efectuar el seu nomenament, sense perjudici d'altres responsabilitats en què haja pogut incórrer.  
En aquest cas, la proposta es considerarà feta a favor de l'aspirant ordenat d'acord amb la puntuació obtinguda que, havent superat la totalitat de les proves selectives, tinga cabuda en la plaça convocada, com a conseqüència de l'anul·lació esmentada.  
Onze. Nomenament i presa de possessió  
Presentada la documentació per l'interessat i sent aquesta conforme, l'alcalde n'efectuarà el nomenament com a funcionari de carrera.  
El nomenament serà notificat a l'interessat, el qual haurà de prendre possessió en el termini de 48 hores si viu en aquesta vila, o d'un mes si viu a una localitat distinta. En el mateix termini, si convé, l'interessat haurà d'exercir l'opció prevista en l'article 10 de la Llei 53/84, de 26 de desembre, d'Incompatibilitats del Personal al Servei de les Administracions Públiques.  
Qui, sense causa justificada, no prenga possessió dins del termini assenyalat, perdrà tots els drets derivats de la superació de les proves selectives i del subsegüent nomenament conferit.  
En l'acte de la presa de possessió, el funcionari nomenat haurà de prestar jurament, d'acord amb la fórmula prevista en l'article 31.c del Decret Legislatiu de 20 de març de 1991, del Consell de la Generalitat Valenciana, pel qual s'aprova el text refós de la Llei de la Funció Pública Valenciana, i en el Reial Decret 707/79, de 5 d'abril.  
Dotze. Incidències  
El Tribunal està facultat per a resoldre els dubtes que es presenten i prendre els acords necessaris per al bon ordre de l'oposició, en tot allò que no estiga previst en aquestes bases.  
Tretze. Impugnació i revocació de la convocatòria  
La convocatòria, les seues bases i tots els actes administratius que se'n deriven, i de l'actuació del tribunal, podran ser impugnats per les persones interessades, en els casos i en la forma establerts en la Llei de Procediment Administratiu.  
Catorze. Legislació aplicable  
En tot allò no previst en aquestes bases, regirà el que estableixen els preceptes següents:  
Llei 30/84, de 2 d'agost, de Mesures per a la reforma de la Funció Pública, amb les modificacions introduïdes per la Llei 23/88.  
Llei 7/85, de 28 d'abril, Reguladora de les Bases de Règim Local.  
Reial Decret Legislatiu 781/86, de 18 d'abril.  
Reial Decret 896/91, de 7 de juny.  
Decret Legislatiu de 20 de març de 1991, del Consell de la Generalitat Valenciana, pel qual s'aprova el text refós de la Funció Pública Valenciana.  
Decret 69/86, de 2 de juny, del Consell de la Generalitat Valenciana.  
Reial Decret 2.223, de 19 de desembre, pel qual s'aprovà el Reglament d'Ingrés del Personal al Servei de l'Administració de l'Estat.  
Les distintes disposicions reglamentàries de la matèria.  
Annex I  
Matèries comunes  
La Constitució espanyola i l'organització de l'Estat.  
Tema 1. La Constitució espanyola de 1978. Estructura i principis fonamentals, drets i deures: la seua garantia i suspensió. Principis rectors de la política social i econòmica. El Tribunal Constitucional: classes i efectes de les sentències. Reforma constitucional. La corona.  
Tema 2. Les Corts Generals. Composició, atribucions i funcionament. Elaboració de les lleis. Lleis estatals i lleis autonòmiques. Relacions entre l'ordenament estatal i els ordenaments autonòmics. Els tractats internacionals com a normes de dret intern; especial referència als tractats de la UE.  
Tema 3. El govern i l'administració. Principis constitucionals de l'administració. Relacions entre el govern i les Corts Generals. Òrgans de control dependents de les Corts: el Defensor del Poble i el Tribunal de Comptes. El poder judicial.   
Tema 4. Organització territorial de l'Estat. Principis generals. Les comunitats autònomes. Distribució de competències. L'Administració de l'Estat; l'organització central.  
Estatut d'Autonomia de la Comunitat Valenciana  
Tema 5. L'Estatut d'Autonomia de la Comunitat Valenciana: aprovació i reforma. Estructura i principis fonamentals. Les competències de la Generalitat Valenciana. especial referència al règim local: desenvolupament legal i reglamentari.  
Tema 6. La Generalitat Valenciana: les seues institucions. Les Corts Valencianes: composició constitucional i funcions. El president de la Generalitat: funcions. El Consell: composició, estructura i funcions. Altres institucions: el Síndic de Greuges i el Consell de Cultura. La Sindicatura de Comptes. Organització de l'administració pública de la Generalitat Valenciana.  
Tema 7. El règim local espanyol. La seua evolució històrica. L'Administració Local en la Constitució de 1978. El principi d'autonomia; significat i abast. Garantia constitucional de l'autonomia local. La doctrina del Tribunal Constitucional.  
Tema 8. L'organització municipal: principis fonamentals. Els òrgans bàsics: l'alcalde. Tinents d'alcalde. El Plenari. La Comissió de Govern. Els òrgans complementaris. El reglament orgànic municipal. L'estatut dels membres de les Corporacions Locals.  
Tema 9. Règim jurídic dels béns locals. Els béns de domini públic. Peculiaritats del seu règim jurídic en l'àmbit local. Béns patrimonials de les entitats locals: adquisició i alienació. Administració, ús i aprofitament. Els béns comunals.  
Tema 10. El servei públic en l'esfera local; peculiaritats de les distintes formes de gestió. Iniciativa pública en l'activitat econòmica, pressupost, requisits i procediment.  
Tema 11. Personal al servei de les entitats locals: plantilles. Funcionaris de carrera d'Administració Local. Funcionaris interins. Personal eventual i laboral. Oferta d'Ocupació Pública. Selecció del personal. Drets i deures dels funcionaris. Règim disciplinari. Responsabilitat civil i penal dels funcionaris.  
Dret administratiu  
Tema 12. L'ordenament jurídic administratiu: fonts. La Constitució. Lleis estatals i autonòmiques: classes. Altres disposicions normatives amb força de llei. El reglament; concepte, naturalesa i classes. Límits de la potestat reglamentària. Relacions entre l'ordenament jurídic estatal i els autonòmics. Principi de jerarquia i de competència.   
Tema 13. L'acte administratiu: concepte, elements i classes. Eficàcia, executivitat i suspensió dels actes administratius. Actes presumptes, requisits i efectes.   
Tema 14. Invalidesa de l'acte administratiu: classes de vicis i els seus efectes. Conservació, conversió i convalidació. Irregularitats no invalidants.  
Tema 15. El procediment administratiu: concepte. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Els subjectes. Les fases del procediment administratiu: iniciació, ordenació, instrucció i finalització del procediment administratiu. Responsabilitat de l'administració. L'ús oficial del valencià: la Llei d'Ús i Ensenyament del Valencià de la Generalitat Valenciana.  
Tema 16. Els recursos administratius: concepte i classes. la revisió d'ofici. Les reclamacions prèvies a l'exercici de les accions civils i laborals. La jurisdicció contenciosa administrativa. Les parts. Actes impugnables. Idea general del procés.  
Tema 17. Els contractes administratius. Concepte i classes. La preparació dels contractes. Formes d'adjudicació. Elements del contracte administratiu. La revisió de preus i altres alteracions contractuals. Compliment i incompliment dels contractes administratius. La invalidesa dels contractes administratius i la seua resolució.  
Hisenda Pública i Administració Tributària  
Tema 18. Hisenda Pública: principis constitucionals. Recursos: classes i elements. Gestió. Recaptació i inspecció dels tributs. Recursos de l'Administració de l'Estat i de la Generalitat Valenciana. Òrgans de l'Administració Tributària de l'Estat i de la Generalitat Valenciana.  
Annex II  
Matèries específiques  
Menors  
Tema 1. Els drets humans del xiquet.  
Tema 2. Característiques generals dels menors atesos a jutjats de menors.  
Tema 3. Mesures per a evitar la reincidència delictiva del menor.  
Tema 4. Protecció del menor en els processos de separació i divorci.  
Tema 5. Avaluació psicològica dels abusos sexuals a menors.  
Tema 6. La intervenció comunitària en la desnutrició infantil.  
Tema 7. El suïcidi en menors.  
Tema 8. Abusos sexuals en menors.  
Tema 9. Xiquets maltractats.  
Tema 10. Procediments en les adopcions internacionals.  
Tema 11. Avaluació pares adoptius.  
Transeünts i minories ètniques  
Tema 12. La immigració i el racisme.  
Tema 13. Intervenció contra el racisme.  
Tema 14. El reagrupament familiar com a mitjà d'integració social dels immigrants.  
Política institucional i demandes socials  
Tema 15. Les prestacions bàsiques dels serveis socials generals.  
Tema 16. Serveis socials especialitzats.  
Tema 17. La resposta del sistema a les necessitats socials. Dificultats.  
Tema 18. Centre estatal de documentació i informació de serveis socials.  
Tema 19. La configuració actual del sistema públic de serveis socials.  
Tema 20. El pla concertat de prestacions bàsiques de serveis socials en corporacions locals.  
Tema 21 . Les perspectives i estratègies de la xarxa de serveis socials.  
Unió Europea i serveis socials  
Tema 22. La política social Europea.  
Tema 23. L'exclusió social des de la perspectiva de la Unió Europea.  
Tema 24. L'exclusió social com a fenomen estructural.  
Tema 25. Causes de l'empitjorament de l'exclusió social.  
Marginació social i intervenció social  
Tema 26. Concepte de marginació social.  
Tema 27. Factors mantenidors de la marginació.  
Tema 28. Inserció, integració, imaginació social.  
Tema 29. Concepte d'intervenció comunitària.  
Tema 30. El suport social en la intervenció comunitària.  
Tema 31. Pertinença a la comunitat i participació comunitària.  
Tema 32. Metodologia comunitària i participativa.  
Tema 33. Intervenció social a zones marginals.  
Tema 34. Prevenció de la marginació social.  
Drogodependències  
Tema 35. Classificació de les drogues.  
Tema 36. Efectes que produeixen les drogues en l'organisme.  
Tema 37. La mediació social en la prevenció de drogodependències.  
Tema 38. Personalitat i abús de drogues.  
Tema 39. Actituds i drogodependència.  
Tema 40. Prevenció de drogodependències.  
Tema 41. Ecologia del tractament de les drogodependències.  
Tema 42. Avaluació de programes de prevenció en drogodependències.  
Tema 43. Teoria sobre la delinqüència.  
Tema 44. Consum de drogues i delinqüència.  
Tema 45. Centre de dia d'atenció a drogodependents.  
Tema 46. Aspectes sociosanitaris de l'alcoholisme.  
Tema 47. Planificació i gestió de recursos i atenció a les drogodependències.  
Atenció a la Sida  
Tema 48. Comportaments de risc i prevenció de la Sida  
Tema 49. Atenció psicosocial a malalts terminals de la Sida  
Tema 50. Programes d'informació, assessorament i orientació.  
Tema 51. Programes de convivència amb la Sida.  
Tema 52. Programes de cooperació social a malalts de la Sida.  
La dona  
Tema 53. Centre d'informació per a dones en situació de risc social.  
Tema 54. Centre d'acollida per a dones en situació d'emergència.  
Tema 55. La dona alcohòlica.  
Tema 56. La integració de la dona des dels serveis socials, a través de la intervenció grupal.  
Tema 57. Pla d'acció per a la igualtat d'oportunitats de les dones.  
Tema 58. Fonaments psicosocials de la discriminació femenina.  
Minusvàlids  
Tema 59. Classificació internacional de deficiències, discapacitats i minusvalideses. Discapacitat i societat.  
Tema 60. Els minusvàlids a Espanya. Oportunitats laborals.  
Tema 61. Intervenció psicosocial amb discapacitats.  
Tema 62. Integració de minusvàlids en la comunitat. La rehabilitació psicosocial.  
Tema 63. El treball com a mitjà d'ajust personal i social del minusvàlid.  
Tema 64. La investigació en els centres ocupacionals per a minusvàlids.  
Tema 65. El taller ocupacional per a malalts mentals com a opció a la seua integració comunitària.  
Família  
Tema 66. Intervenció familiar en el maltractament infantil.  
Tema 67. Programa per a la prevenció de la violència familiar.  
Tema 68. Programes d'intervenció familiar (PIF).  
Tema 69. Acollida familiar. Alternatives a les famílies des dels serveis socials.  
Tercera edat  
Tema 70. Serveis Socials i tercera edat.  
Tema 71. L'oci en la tercera edat.  
Benidorm, 14 de juliol de 1997.- L'alcalde: Vicente Pérez Devesa.